stanford-oval/wikipedia huggingface dataset:
แฟนพันธุ์แท้ 2018
รายชื่อสุดยอดแฟนพันธุ์แท้ปี 2018

| ลำดับที่ | ชื่อ-นามสกุล | เรื่อง | วันที่ออกอากาศ | ผลการตอบคำถามสุดยอดแฟนพันธุ์แท้ |
| --- | --- | --- | --- | --- |
| 1 | อรณิชา อนุชิตชาญชัย (นุ้ย) | ผลิตโชค อายนบุตร | 6 กรกฎาคม 2561 | ถูก |
| 2 | ชัชวาล ฉัตรสุวรรณวิไล (ป๊อบ) | ฟุตบอลโลก ครั้งที่ 3 | 13 กรกฎาคม 2561 | ผิด |
| 3 | สิปโปทัย ศรีบุญเรือง (กัส) | อโยธยา | 20 กรกฎาคม 2561 | ผิด |
| 4 | วันชนะ ธนสันติ (โตโต้) | ศรีสะเกษ นครหลวงโปรโมชั่น | 27 กรกฎาคม 2561 | ถูก |
| 5 | นพรุจ มูลพงศ์อนุพันธุ์ (โอ๊ค) | ROV | 3 สิงหาคม 2561 | ถูก |
| 6 | ธิษณา ธนคลัง (เต้น)  | ฮีโร่เอเชียนเกมส์ | 10 สิงหาคม 2561 | ถูก |
| 7 | ประสงค์ จารุรัตนพงศ์ (อ๋า) | ศิษยานุศิษย์ หลวงปู่มั่น ภูริทัตโต | 17 สิงหาคม 2561 | ถูก |
| 8 | ปฏิภาณ ทานะรัตน์ (โอชิ) | ก้าวคนละก้าว | 24 สิงหาคม 2561  | ถูก |
| 9 | นัสสรณ์ ชณาธิปพิตรพิบูล (เช) | คนรักภูเขา | 31 สิงหาคม 2561  | ถูก |
| 10 | กฤตวรรณ ประทุม (ขวัญ) | สงครามมหาเอเชียบูรพา | 7 กันยายน 2561 | ผิด |
| 11 | ธีรวัฒน์ เจริญทวีสิทธิ์ (กอล์ฟ) | พิพิธภัณฑ์ไทย | 14 กันยายน 2561 | ผิด |
| 12 | พลวัต ฉลอง (ไปป์) (เรื่องที่ 2)  | วอลเลย์บอลหญิงทีมชาติไทย ครั้งที่ 2 | 21 กันยายน 2561 | ถูก |
| 13 | นฤชิต สร้อยเพ็ชร (ชิต) | เช เกบารา | 28 กันยายน 2561 | ถูก |
| 14 | ฐิติพันธิ์ นาคสิทธิพันธุ์ (นาย) | BNK48  | 5 ตุลาคม 2561 | ผิด |
| 14 | ฐิติพันธิ์ นาคสิทธิพันธุ์ (นาย) | BNK48  | 12 ตุลาคม 2561 | ผิด |
| 15 | บัณฑิตา จันทวงษ์ (บาร์บี) | จีดีเอช | 26 ตุลาคม 2561  | ผิด |
| 16 | วลัยพรรณ พะลายานนท์ (บุษ) | เกาหลีใต้ | 2 พฤศจิกายน 2561 | ผิด |
| 17 | อนุพงษ์ ปลิวทอง (แม็ก) (เรื่องที่ 2)  | บุคคลสำคัญของไทย | 9 พฤศจิกายน 2561 | ผิด |
| 18 | เนตร์นฤน จูมทอง (นัท) | Café Amazon | 16 พฤศจิกายน 2561 | ผิด |
| 19 | ถิรนันท์ ถิรวุธ (หนึ่ง) | ภูเก็ต | 23 พฤศจิกายน 2561 | ผิด |
| 20 | ชยวัสส์ ปัญจภักดี (โจ้) | ดอกไม้ ครั้งที่ 2 | 30 พฤศจิกายน 2561 | ถูก |
| 21 | ภูชนก ปานประเสริฐ (เฟรนด์) | โปเตโต้ | 7 ธันวาคม 2561 | ถูก |
| 22 | อชิตพล พงษ์สุภา (เต๋า) | สัตว์ในเทพนิยาย | 14 ธันวาคม 2561 | ถูก |
| 23 | ศุระเดช ทิมกลับ (ตุ้ย) | สวนน้ำ สวนสนุกไทย | 21 ธันวาคม 2561 | ถูก |
| 24 | เสฏฐนันท์ เริงประเสริฐวิทย์ (บอส) | The Rapper | 28 ธันวาคม 2561 | ถูก |

^  ธิษณา ธนคลัง เคยเข้าแข่งขันแฟนพันธุ์แท้ปี 2013 ตอน ฟุตบอลทีมชาติไทย แต่ตกรอบในรอบ Classic Game
^  ในเทปนี้รายการเลื่อนเวลาออกอากาศ เป็นเวลา 22.32 - 23.32 น. เนื่องจากทางสถานีฯถ่ายทอดสดกีฬาเอเชียนเกมส์ 2018
^  ในเทปนี้รายการเลื่อนเวลาออกอากาศ เป็นเวลา 23.21 - 00.21 น. เนื่องจากทางสถานีฯถ่ายทอดสดกีฬาเอเชียนเกมส์ 2018
^  พลวัต ฉลอง เคยเข้าแข่งขันแฟนพันธุ์แท้ปี 2014 ตอน ทาทา ยัง และได้เป็นสุดยอดแฟนพันธุ์แท้ทาทา ยัง
^  หัวข้อ BNK48 ได้แบ่งออกเป็น 2 ตอนด้วยกัน
^ รายการแฟนพันธุ์แท้ งดออกอากาศในวันศุกร์ที่ 19 ตุลาคม 2561 เนื่องจากติดถ่ายทอดสดการแข่งขันวอลเลย์บอลหญิงชิงแชมป์โลก 2018 รอบชิงอันดับ 5 คู่ระหว่าง ญี่ปุ่น พบกับ สหรัฐอเมริกา จากประเทศญี่ปุ่น
^ อนุพงษ์ ปลิวทอง เคยเข้าแข่งขันแฟนพันธุ์แท้ปี 2013 ตอน อาเซียน แต่ตกรอบในรอบ Classic Game และเคยเป็นสุดยอดแฟนพันธุ์แท้ปี 2014 ตอน ประชาคมอาเซียน ครั้งที่ 2 มาแล้วและเคยเข้าแข่งขันแฟนพันธุ์แท้ ซูเปอร์แฟน หัวข้อ บุคคลสำคัญของไทย แต่ตกรอบในรอบ Audition
แฟนพันธุ์แท้เทปพิเศษ > ปี 2018

| ลำดับที่ | ชื่อ-นามสกุล | เรื่อง | วันที่ออกอากาศ | ตอบ |
| --- | --- | --- | --- | --- |
| 1 | กฤษ พัฒนสาร (ป๊อป) | จุฬาลงกรณ์มหาวิทยาลัย | 1 มีนาคม 2561 | ถูก |
แฟนพันธุ์แท้เทปพิเศษ > ปี 2022

| ลำดับที่ | ชื่อ-นามสกุล | เรื่อง | วันที่ออกอากาศ | พิธีกร | ตอบ |
| --- | --- | --- | --- | --- | --- |
| 1 | อิศรา เน้นแสงธรรม (บิ๊ก) | ซัมซุง กาแลคซี่ | 31 มีนาคม 2565    7 เมษายน 2565   14 เมษายน 2565   25 เมษายน 2565   | พุฒิชัย เกษตรสิน | เป็นการแข่งขันนัดพิเศษ |
| 2 | อภิวัฒน์ สุนันท์ยืนยง (การ์ตูน) | 50 ปี มาม่า | 30 สิงหาคม 2565 | กันต์ กันตถาวร | ถูก |
ไอปิ

ไอปิ เป็นราชมนตรีแห่งอียิปต์โบราณในช่วงต้นสมัยราชอาณาจักรกลาง หลักฐานเดียวที่ปรากฏในปัจจุบันซึ่งยืนยันการมีอยู่ของเขา คือ สุสานธีบส์ (TT315) (MMA 516) ซึ่งพบในโขดหินแห่งเดียร์ เอล-บาฮารี อันอยู่เหนือหมู่ที่ฝังพระบรมศพของฟาโรห์เมนทูโฮเทปที่ 2 สุสานธีบส์ดังกล่าวประกอบด้วยลานขนาดใหญ่ ทางเดิน วิหาร และห้องฝังศพ โถงทางเดินและวิหารไม่มีการตกแต่ง และมีเพียงห้องฝังศพเท่านั้นที่ทาสีตกแต่งอย่างสวยงาม ข้อความทางศาสนา ตำแหน่ง และนามของไอปิอยู่บนฝาผนังของห้องฝังศพนี้ ห้องฝังศพยังเป็นที่ไว้โลงศพซึ่งจมอยู่ในพื้น
ลานหน้าสุสานของราชมนตรีไอปิยังมีที่ฝังศพของคนใช้นามว่า เมเซห์ ซึ่งเป็นที่ค้นพบบันทึกปาปิรุสแห่งเฮกานัคต์ ในอีกห้องหนึ่งพบเรือประมาณหกสิบลำและโต๊ะฉีดดองศพ ซึ่งสันนิษฐานว่า มีไว้เพื่อมัมมี่ของไอปิ
ข้อมูลด้านอายุของเขาเป็นที่ถกเถียงกัน แต่เขาน่าจะมีชีวิตอยู่ในช่วงต้นสมัยราชวงศ์ที่สิบสองแห่งอียิปต์
โสด ซิ่ง วิ่งหารัก

| โสด ซิ่ง วิ่งหารัก |
| --- | --- |

ญี่ปุ่น: 東京独身男子
 
ประเภท: โรแมนติก คอมเมดี้
บทโดย: คาเนโกะ อาริซะ
กำกับโดย: จูกะ นาโอมิ ทานะ ดายูกิ มัตสึโมโตะ คิโยมิ
แสดงนำ: อิซเซ ทากาฮาชิ ทากูมิ ไซโต เค็นอิจิ ทากิโต
ดนตรีแก่นเรื่องปิด: "คิมินิไอไต -แดนซ์วิทยู-" โดย อิซเซ ทากาฮาชิ
ผู้ประพันธ์เพลง: ชิน โคโนะ
ภาษาต้นฉบับ: ภาษาญี่ปุ่น
จำนวนฤดูกาล: 1 ฤดูกาล
จำนวนตอน: 8 ตอน
การผลิต
ผู้อำนวยการสร้าง: นากางาวะ ชินโกะ คิกูจิ มาโกโตะ โอกะ มิตซูรุ
ความยาวตอน: 50 นาที
บริษัทผู้ผลิต: ทีวีอาซาฮิ
ออกอากาศ
เครือข่าย: ทีวีอาซาฮิ
ออกอากาศ: 13 เมษายน ค.ศ. 2019 (2019-04-13) – 8 มิถุนายน ค.ศ. 2019 (2019-06-08)
โสด​ ซิ่ง วิ่งหารัก (ญี่ปุ่น: 東京独身男子; โรมาจิ: Tōkyō Dokushin Danshi; อังกฤษ: Tokyo Bachelors) เป็นละครโทรทัศน์ญี่ปุ่น ที่ออกอากาศทางสถานีโทรทัศน์ทีวีอาซาฮิ ตั้งแต่วันที่ 13 เมษายน จนถึง 8 มิถุนายน ค.ศ. 2019 นำแสดงโดย อิซเซ ทากาฮาชิ เป็น
นายธนาคาร ทาโร อิชิบาชิ, ทากูมิ ไซโต แสดงเป็นทันตแพทย์ เรยะ มิโยชิ และทนายหนุ่ม คาซูฮิโกะ อิวากูระ แสดงโดย เค็นอิจิ ทากิโต โสด ซิ่ง วิ่งหารัก เล่าเรื่องราวของสามสหายผู้ซึ่งมีความสุขกับการใช้ชีวิตโสด แต่เมื่อพบสาวที่สนใจก็มักจะไขว่เขวคิดอยากจะแต่งงาน โดยน้องสาวของเรยะ มิโยชิ ได้ตั้งชื่อกลุ่มของทั้งสามนี้ว่า "เอเคดันชิ" (AK男子)
ตัวละคร

อิซเซ ทากาฮาชิ แสดงเป็น ทาโร อิชิบาชิ: นายธนาคาร
แมรีจุน ทากาฮาชิ แสดงเป็น ไม ทาเกชิมะ: อดีตแฟนสาวของทาโร่
ไทจิ ซาโอโตเมะ แสดงเป็น ริตสึกิ อิโตอิ: แฟนหนุ่มของไม
เซอิจิ โนโซเอะ แสดงเป็น ยาซูชิ คาโต: เพื่อนร่วมงาน
ทากูมิ ไซโต แสดงเป็น ริยะ มิโยชิ: ทันตแพทย์
ริอิซะ นากะ แสดงเป็น คาซูนะ มิโยชิ: น้องสาวของเรยะ
ไอ นิชินะ แสดงเป็น ซากิ วาตานาเบะ: พนักงานต้อนรับคลินิกทันตแพทย์
ริซะ ไนโตะ แสดงเป็น ริโกะ ทานิงาวะ: พนักงานต้อนรับคลินิกทันตแพทย์
เค็นอิจิ ทากิโต แสดงเป็น คาซูฮิโกะ อิวากูระ: ทนายความ
ยูกิ ซากูราอิ แสดงเป็น โทโกะ ฮิบิโนะ: ทนายความ
ทาเกฮิโกะ โอโนะ แสดงเป็น คาซูโอะ อิวากูระ: พ่อของคาซูฮิโกะ
ตอน

จากตารางด้านล่าง สีน้ำเงิน แสดงเรตติงต่ำสุด และ สีแดง แสดงเรตติงสูงสุด
| ตอน | วันที่ออกอากาศ | ชื่ออธิบายตอนภาษาญี่ปุ่น | ชื่ออธิบายตอนแปลภาษาไทย | เรตติง (ภูมิภาคคันโต) |
| --- | --- | --- | --- | --- |
| 1 | 13 เมษายน 2019 | あえて結婚しない…AK男子!! 今のままで幸せです!? | ออกไปเจอแล้วไม่แต่งงาน...  เอเคดันชิ!! แค่ตอนนี้มีความสุขดี!? | 5.7% |
| 2 | 20 เมษายน 2019 | 露天温泉で…あえて結婚しない 男女6人が修羅場!! でも幸せ!? | ที่อนเซ็นกลางแจ้ง... ชายหนุ่มที่ออกไป เจอแล้วไม่แต่งงานทั้งหกเกิดเหตุการณ์นองเลือด!!  แต่ก็ยังมีความสุขดี!? | 3.2% |
| 3 | 4 พฤษภาคม 2019 | 平成も令和も一人が幸せ…!? 衝撃の告白 | แม้ว่าจะยุคเฮเซหรือยุคเรวะก็ยังมีความสุข...!? เหตุการณ์สารภาพรักสุดช็อก | 4.0% |
| 4 | 11 พฤษภาคม 2019 | 独身を卒業します!? 一人で涙流すホテル…衝撃の結末 | สละโลดแล้ว!? ร้องไห้อยู่คนเดียวในโรงแรม... จุดจบของการสารภาพรัก | 3.1% |
| 5 | 18 พฤษภาคม 2019 | ついに!? あえて結婚しない女子が登場…!! 恐怖の晩餐 | ในที่สุด!? สาวที่ออกไปเจอแล้ว ไม่แต่งงานปรากฏตัว...!! ดินเนอร์แสนหวาดกลัว | 3.1% |
| 6 | 25 พฤษภาคม 2019 | アラフォー独身問題 運命の人間ドック…!? 元嫁の逆襲 | ปัญหาหนุ่มโสดวัย 40 ปี ตรวจสุขภาพฟ้าลิขิต...!?  อดีตเจ้าสาวกลับมาเยือน | 4.8% |
| 7 | 1 มิถุนายน 2019 | 最終章! あえて結婚しない男たち解散へ!!  38年目の初告白…!? | บทสุดท้าย! เหล่าชายหนุ่มที่ออก ไปเจอแล้วไม่แต่งงานถึงจุดแตกหัก!!  สารภาพรักครั้งแรกในรอบ 38 ปี...!? | 4.1% |
| 8 | 8 มิถุนายน 2019 | 最終回!! 結婚しないのが幸せ!? 母も衝撃…涙の決断へ | ตอนสุดท้าย!! การที่ไม่แต่งงานเนี่ยทำให้ มีความสุข!? แม่ก็ตกใจ...สู่การตัดสินใจแห่งน้ำตา | 3.5% |
| เรตติงเฉลี่ย (ภูมิภาคคันโต) | เรตติงเฉลี่ย (ภูมิภาคคันโต) | เรตติงเฉลี่ย (ภูมิภาคคันโต) | เรตติงเฉลี่ย (ภูมิภาคคันโต) | 3.94% |
ไอบีเอ็มพีซีดอส

| --- | --- |
ระบบบรรทัดคำสั่งแบบปกติใน PC DOS
ผู้พัฒนา: ไอบีเอ็มและไมโครซอฟท์
เขียนด้วย: ภาษาแอสเซมบลี, ภาษาซี
ตระกูล: ดอส
สถานะ: หยุดพัฒนาแล้ว
รูปแบบ รหัสต้นฉบับ: ซอฟต์แวร์ไม่เปิดเผยต้นฉบับ
วันที่เปิดตัว: สิงหาคม 1981; 43 ปีที่แล้ว (1981-08)
รุ่นเสถียร: PC DOS 2000 / เมษายน 1998; 26 ปีที่แล้ว (1998-04)
รุ่นทดลอง: PC DOS 7.1 / 2003; 21 ปีที่แล้ว (2003)
แพลตฟอร์ม ที่รองรับ: x86
ชนิดเคอร์เนล: เคอร์เนลแบบโมโนลิธิก
ส่วนติดต่อผู้ใช้ปริยาย: ส่วนติดต่อแบบบรรทัดคำสั่ง
สัญญาอนุญาต: ซอฟต์แวร์กรรมสิทธิ์เชิงพาณิชย์
IBM PC DOS (ย่อมาจากคำว่า IBM personal computer disk operating system) เป็นระบบปฏิบัติการสำหรับคอมพิวเตอร์ส่วนบุคคลของไอบีเอ็มซึ่งหยุดพัฒนาแล้ว ผลิตและวางจำหน่ายโดยไอบีเอ็มตั้งแต่ต้นคริสต์ทศวรรษ 1980 จนถึงคริสต์ทศวรรษ 2000 โดย PC DOS รุ่นก่อนรุ่น 6.1 เป็น MS-DOS รุ่นที่อยู่ภายใต้ยี่ห้อไอบีเอ็ม หลังจากรุ่น 6.1 PC DOS ได้กลายเป็นผลิตภัณฑ์ของไอบีเอ็มต่างหาก
เทศบาลตำบลไพรบึง

| เทศบาลตำบลไพรบึง |
| --- | --- |
เทศบาลตำบล
   ตรา
ประเทศ:  ไทย
จังหวัด: ศรีสะเกษ
อำเภอ: ไพรบึง
การปกครอง
 • นายกเทศมนตรี: ศักดิ์ชาย ปัญญาทรงรุจิ (ตั้งแต่สิงหาคม 2554–ปัจจุบัน)
พื้นที่
 • ทั้งหมด: 12.00 ตร.กม. (4.63 ตร.ไมล์)
ประชากร (2554)
 • ทั้งหมด: 10,705 คน
 • ความหนาแน่น: 892.08 คน/ตร.กม. (2,310.5 คน/ตร.ไมล์)
รหัส อปท.: 05330601
ที่อยู่ สำนักงาน: เลขที่ 139 หมู่ที่ 20 ถนนเทศบาล 30 ตำบลไพรบึง อำเภอไพรบึง จังหวัดศรีสะเกษ 33180
โทรศัพท์: 0 4567 5112
โทรสาร: 0 4567 5272
เว็บไซต์: www.phraibueng.go.th
 ส่วนหนึ่งของสารานุกรมประเทศไทย
เทศบาลตำบลไพรบึง เป็นองค์กรปกครองส่วนท้องถิ่นประเภทเทศบาลตำบล อยู่ในเขตพื้นที่อำเภอไพรบึง จังหวัดศรีสะเกษโดยเป็น 1 ในบรรดาเทศบาลตำบลจำนวน 23 แห่งในปัจจุบันของจังหวัดศรีสะเกษ  มีสำนักงานตั้งอยู่หมู่ที่ 20 ถนนเทศบาล 30 ตำบลไพรบึง อำเภอไพรบึง จังหวัดศรีสะเกษ
เขตเทศบาลตั้งอยู่ในบริเวณตอนกลางของจังหวัดศรีสะเกษ ห่างจากตัวเมืองจังหวัดศรีสะเกษมาทางทิศใต้ประมาณ 42 กิโลเมตร มีพื้นที่ครอบคลุมบางส่วนของตำบลไพรบึงและตำบลสำโรงพลัน ของอำเภอไพรบึง โดยเป็นที่ตั้งของที่ว่าการอำเภอและหน่วยงานส่วนราชการระดับภูมิภาคต่างๆ รวมทั้งศูนย์กลางทางเศรษฐกิจ บริการและการคมนาคมของอำเภอ
อาณาเขต

ทิศเหนือ ติดต่อกับบ้านตราด ตำบลไพรบึง
ทิศใต้ ติดต่อกับบ้านทุ่มและบ้านสำโรงธรรม ตำบลสำโรงพลัน
ทิศตะวันออก ติดต่อกับบ้านพราน ตำบลไพรบึง
ทิศตะวันตก ติดต่อกับบ้านคอก ตำบลไพรบึง
ประวัติ

เทศบาลตำบลไพรบึง มีรากฐานจากการจัดตั้งเป็น สุขาภิบาลไพรบึง ตามประกาศกระทรวงมหาดไทย เมื่อ พ.ศ. 2528 และพระราชบัญญัติสุขาภิบาล (ฉบับที่ 3) พ.ศ. 2528 ต่อมาได้รับการยกฐานะเป็นเทศบาลตำบล เมื่อวันที่ 25 พฤษภาคม พ.ศ. 2542 ตามพระราชบัญญัติเปลี่ยนแปลงฐานะของสุขาภิบาลเป็นเทศบาล พ.ศ. 2542
โครงสร้างการบริหารและการปฏิบัติราชการ

ฝ่ายบริหาร ได้แก่ คณะเทศมนตรี ประกอบด้วยนายกเทศมนตรี (ปัจจุบันคือนายศักดิ์ชาย ปัญญาทรงรุจิ), รองนายกเทศมนตรี 2 คน
ฝ่ายนิติบัญญัติ ได้แก่ สภาเทศบาลซึ่งทำหน้าที่ควบคุมฝ่ายบริหาร ภายในสภาเทศบาลประกอบด้วยสมาชิกสภาเทศบาล จำนวน 12 คน ที่มาจากการเลือกตั้งอีกจำนวน 10 คน ดำรงตำแหน่งคราวละ 4 ปี ประธานสภาเทศบาลคนปัจจุบันคือนายวันนา อินเตสะ รองประธานสภาเทศบาลคนปัจจุบันคือนางอรสา สุภาพ รวมกับสมาชิกสภาเทศบาลที่
โครงสร้างการปฏิบัติราชการ มีปลัดเทศบาล เป็นผู้บังคับบัญชาพนักงานเทศบาลและพนักงานจ้างเทศบาล มีหน้าที่และความรับผิดชอบในการควบคุมดูแลราชการประจำของเทศบาลให้เป็นไปตานโยบาย ประกอบด้วยส่วนการปฏิบัติราชการคือ สำนักปลัดเทศบาล กองการศึกษา กองคลัง กองช่าง กองสาธารณสุข กองประปา และหน่วยงานตรวจสอบภายใน
ตราสัญลักษณ์

ป่าไม้ หมายถึง ไพรหรือผืนป่าอันอุดมสมบูรณ์ ซึ่งเป็นคำหนึ่งที่ประกอบในชื่อเทศบาล สื่อถึงความเขียวขจีของพืชพรรณ ธัญญาหารและป่าไม้
น้ำ หมายถึง บึงหรือแหล่งน้ำจืดตามธรรมชาติขนาดใหญ่ อันได้แก่บึงนกเป็ดน้ำไพรบึง (หนองใหญ่) ซึ่งเป็นบึงดั้งเดิมที่ตั้งอยู่ระหว่างชุมชนบ้านไพรบึงกับบ้านสวายทางตอนเหนือของเทศบาล บึงแห่งนี้เป็นที่มาของคำอีกหนึ่งคำที่ประกอบเป็นชื่อเทศบาล บ่งบอกถึงความชุ่มชื้นตามธรรมชาติ และความมีน้ำใจของชาวเทศบาลไพรบึง
ฝูงนกเป็ดน้ำกำลังโผบิน หมายถึง นกเป็ดน้ำซึ่งเป็นสัตว์ป่าอนุรักษ์และได้รับความคุ้มครอง มีแหล่งพักอาศัยชุกชุมในบึงนกเป็ดน้ำไพรบึง อันเป็นแหล่งสันทนาการและท่องเที่ยวสำคัญอีกแห่งหนึ่งในเขตเทศบาลและของจังหวัดศรีสะเกษ
ข้อมูลทั่วไป > สภาพภูมิประเทศ

เทศบาลตำบลไพรบึงตั้งอยู่ในพื้นที่ตอนกลางของจังหวัดศรีสะเกษ สภาพภูมิประเทศโดยทั่วไปเป็นที่ราบลุ่ม สลับกับลูกคลื่นลอนลาด มีแหล่งน้ำธรรมชาติที่สำคัญได้แก่หนองใหญ่หรือบึงนกเป็ดน้ำไพรบึง และบางส่วนของลำห้วยชลัง ซึ่งไหลผ่านทางด้านทิศตะวันออกของเขตเทศบาล สภาพดินเหมาะสมสำหรับการเกษตรกรรมทั้งการเพาะปลูกและเลี้ยงสัตว์
ข้อมูลทั่วไป > ประชากรและกลุ่มชาติพันธุ์

ในเขตเทศบาลประกอบด้วยประชากร จำนวนทั้งสิ้น 10,705 คน จำแนกเป็นเพศชาย จำนวน 5,351 คน, เพศหญิง จำนวน 5,354 คน  มีจำนวนผู้มีสิทธิ์เลือกตั้งทั้งสิ้น 7,593 คน มีบ้านเรือนทั้งหมดจำนวน 2,376 หลังคาเรือน 
กลุ่มชาติพันธุ์ในเขตเทศบาลประกอบด้วยกลุ่มชาติพันธุ์ที่หลากหลาย ซึ่งมีทั้งชาวไทยเชื้อสายลาวซึ่งพูดภาษาลาว ชาวไทยเชื้อสายเขมรซึ่งพูดภาษาเขมรสูงหรือขแมร์เลอ ชาวไทยเชื้อสายกูย (หรือกวยหรือส่วย) ชาวไทยเชื้อสายเยอซึ่งพูดภาษากูยเยอ  กลุ่มชาติพันธุ์เหล่านี้ถือเป็นประชากรกลุ่มใหญ่ มักประกอบอาชีพหลักด้านการเกษตร นอกจากนั้น ยังมีชาวไทยเชื้อสายจีน ซึ่งพูดทั้งภาษาจีน ภาษาไทยลาวหรือไทยอีสานและเขมรสูงหรือขแมร์เลอ จัดเป็นประชากรส่วนรองซึ่งเป็นกลุ่มหลักที่เป็นนักลงทุนและเจ้าของธุรกิจค้าปลีกและการบริการ
ข้อมูลทั่วไป > เขตการปกครอง

ภายในพื้นที่เทศบาลจำแนกเป็น 11 ชุมชน ได้แก่ชุมชนหมู่ต่างๆในบางส่วนของตำบลไพรบึงและตำบลสำโรงพลัน ซึ่งไม่นับรวมเป็นเขตองค์การบริหารส่วนตำบลไพรบึงและเขตองค์การบริหารส่วนตำบลสำโรงพลัน
โครงสร้างพื้นฐานและสาธารณูปโภค

พื้นที่เขตเทศบาลตำบลไพรบึงเป็นที่ตั้งของหน่วยงานและศูนย์บริการสาธารณูปโภคด้านต่างๆ ดังนี้
โครงสร้างพื้นฐานและสาธารณูปโภค > การคมนาคมและขนส่ง

ที่ทำการหมวดการทางไพรบึง (กรมทางหลวง)
เส้นทางหลักในการคมนาคมทางบกคือ ทางหลวงแผ่นดินหมายเลข 2111 (พยุห์-ขุนหาญ) ซึ่งผ่านเขตเทศบาลตำบลไพรบึง ถือเป็นศูนย์กลางการเดินทางและการคมนาคมขนส่งของอำเภอ โดยป็นเส้นทางสำคัญที่เชื่อมโยงการเดินทางไปยังจุดสำคัญในทิศทางต่างๆ ดังนี้
ทางทิศเหนือ เชื่อมโยงการเดินทางสู่อำเภอพยุห์ ด้วยระยะทาง 20 กิโลเมตร และจากอำเภอพยุห์เชื่อมต่อไปยังอำเภอเมืองศรีสะเกษ ด้วยทางหลวงแผ่นดินหมายเลข 221 อีก 20 กิโลเมตร รวมเป็นระยะทางจากเขตเทศบาลไพรบึงถึงตัวเมืองจังหวัดศรีสะเกษทั้งสิ้น 42 กิโลเมตร (รถโดยสารประจำทางสายขุนหาญ-ไพรบึง-ศรีสะเกษ)
ทางทิศใต้ เชื่อมโยงการเดินทางสู่อำเภอขุนหาญ (ตามทางหลวงแผ่นดินหมายเลข 2111) ด้วยระยะทาง 20 กิโลเมตร (รถโดยสารประจำทางสายขุนหาญ-ไพรบึง-ศรีสะเกษ)
นอกจากนั้น บริเวณสี่แยกหัวช้าง ในเขตบ้านหัวช้าง ตำบลสำโรงพลัน ของอำเภอไพรบึง ซึ่งห่างจากเขตเทศบาลไพรบึงไปทางทิศใต้ (ตามทางหลวงแผ่นดินหมายเลข 2111) ประมาณ 3 กิโลเมตร ถือเป็นชุมทางการคมนาคมและการขนส่งขนาดใหญ่อีกจุดหนึ่ง เนื่องจากเป็นจุดตัดกับทางหลวงแผ่นดินหมายเลข 24 (ถนนโชคชัย-เดชอุดม) ชุมทางแห่งนี้มีสิ่งอำนวยความสะดวกเพื่อการพักรถและพักผ่อนสำหรับผู้เดินทาง ซึ่งประกอบด้วยสถานีบริการน้ำมันเชื้อเพลิงขนาดใหญ่จำนวน 3 แห่ง ร้านอาหารและร้านสะดวกซื้อ ตลอดจนป้อมตำรวจหน่วยบริการประชาชนของสถานีตำรวจภูธรไพรบึง
จากชุมทางดังกล่าวด้านด้านทิศเหนือ เข้าสู่เขตเทศบาลตำบลไพรบึง อำเภอไพรบึงและอำเภอพยุห์, ด้านทิศตะวันออกเป็นเส้นทางเชื่อมโยงไปยัง อำเภอกันทรลักษ์ และจังหวัดอุบลราชธานี , ด้านทิศใต้ไปยังอำเภอขุนหาญ, ด้านทิศตะวันตกไปยังอำเภอขุขันธ์ และอำเภอภูสิงห์ ตลอดจนอำเภอต่างๆของจังหวัดสุรินทร์ (อำเภอสังขะ อำเภอปราสาท) จังหวัดบุรีรัมย์ (อำเภอเฉลิมพระเกียรติ อำเภอประโคนชัย อำเภอนางรอง อำเภอหนองกี่) และจังหวัดนครราชสีมา (อำเภอหนองบุญมาก อำเภอโชคชัย อำเภอปักธงชัย อำเภอสีคิ้ว) แล้วบรรจบกับทางหลวงแผ่นดินหมายเลข 2 (ถนนมิตรภาพ) เชื่อมโยงต่อเนื่องไปยังจังหวัดสระบุรี จากนั้นเข้าสู่ทางหลวงแผ่นดินหมายเลข 1 (ถนนพหลโยธิน) ไปยังเขตจังหวัดพระนครศรีอยุธยา จังหวัดปทุมธานี และกรุงเทพมหานคร
ทางทิศตะวันออก เชื่อมโยงการเดินทางสู่อำเภอศรีรัตนะ โดยทางหลวงชนบท หมายเลข ศก 4014 และ 3014 ระยะทาง 30 กิโลเมตร
ทางทิศตะวันตก เชื่อมโยงการเดินทางสู่อำเภอขุขันธ์ โดยทางหลวงชนบท ระยะทาง 36 กิโลเมตร
ถนนในความรับผิดชอบของเทศบาล 64 สาย
ถนนลาดยาง จำนวน 2 สาย ระยะทางรวม 5 กิโลเมตร
ถนนคอนกรีตเสริมเหล็ก (ค.ส.ล.) จำนวน 61 สาย ระยะทางรวม 37.75 กิโลเมตร
ถนนทางหลวงแผ่นดิน ที่โอนให้เทศบาลดูแล พื้นผิวลาดยางแบบ 6 ช่องจราจร จำนวน 1 สาย ระยะทางรวม 2 กิโลเมตร
ถนนทางหลวงแผ่นดิน ที่โอนให้เทศบาลดูแล พื้นผิวลาดยางแบบ 2 ช่องจราจร จำนวน 1 สาย ระยะทางรวม 5 กิโลเมตร
ถนนทางหลวงชนบท ที่โอนให้เทศบาลดูแล จำนวน 3 สาย ระยะทางรวม 4 กิโลเมตร
| 0 | 1 | 2 | 3 |
| --- | --- | --- | --- |
 ถนนสายหลักเข้าสู่เขตเทศบาลตำบลไพรบึง
โครงสร้างพื้นฐานและสาธารณูปโภค > ระบบโทรคมนาคมและการสื่อสาร

ที่ทำการไปรษณีย์โทรเลขไพรบึง (33180)
ชุมสายโทรศัพท์และโทรคมนาคมไพรบึง (บริษัท ทีโอที จำกัด และการสื่อสารแห่งประเทศไทย)
ผู้ใช้บริการเช่าเลขหมายโทรศัพท์พื้นฐานในเขตเทศบาล 400 เลขหมาย
ตู้โทรศัพท์สาธารณะ 22 แห่ง
เสาส่งสัญญาณโทรศัพท์เคลื่อนที่ ความถี่ 800/900/1800 (AIS, CAT, DTAC, TRUE)
ศูนย์วิทยุสื่อสารเทศบาลตำบลไพรบึง
สถานที่ให้บริการเครือข่ายอินเทอร์เน็ตทั้งของรัฐและเอกชน 7 แห่ง
ระบบเครือข่ายกระจายเสียงเพื่อการประชาสัมพันธ์ในเขตชุมชน ครอบคลุมพื้นที่ร้อยละ 100
โครงสร้างพื้นฐานและสาธารณูปโภค > พลังงานไฟฟ้า

สำนักงานการไฟฟ้าส่วนภูมิภาคอำเภอไพรบึง
ครัวเรือนที่มีไฟฟ้าใช้ในเขตเทศบาล ร้อยละ 100
ระบบไฟฟ้าส่องสว่างในพื้นที่สาธารณะ
โครงสร้างพื้นฐานและสาธารณูปโภค > การประปาและแหล่งน้ำ

สำนักงานการประปาเทศบาลตำบลไพรบึง
สถานีสูบน้ำ
โรงกรองน้ำ
ระบบจ่ายน้ำ
แหล่งน้ำดิบเพื่อการผลิตน้ำประปา 1 แห่ง
แหล่งน้ำธรรมชาติ
หนอง/บึง 6 แห่ง
ลำห้วย 1 สาย
อ่างเก็บน้ำ/ฝายทดน้ำ 3 แห่ง
โครงสร้างทางสังคม > การศึกษา

สถานศึกษาซึ่งตั้งอยู่ในเขตเทศบาลตำบลไพรบึงได้แก่
ศูนย์อนุบาลและพัฒนาเด็กก่อนวัยเรียน
โรงเรียนประถมศึกษา
โรงเรียนอนุบาลไพรบึง เก็บถาวร 2009-08-05 ที่ เวย์แบ็กแมชชีน โรงเรียนประถมศึกษาประจำอำเภอไพรบึง
โรงเรียนบ้านสวาย-สนวน
โรงเรียนบ้านสำโรงพลัน
โรงเรียนมัธยมศึกษา
โรงเรียนไพรบึงวิทยาคม เก็บถาวร 2011-09-17 ที่ เวย์แบ็กแมชชีน โรงเรียนมัธยมศึกษาประจำอำเภอไพรบึง
โรงเรียนวัดไพรบึงวิทยา
โรงเรียนพระปริยัติธรรมวัดไพรบึง
ศูนย์การศึกษานอกระบบและการเรียนรู้ตามอัธยาศัย
ห้องสมุดประชาชนอำเภอไพรบึง
ศูนย์บริการคอมพิวเตอร์และเครือข่ายอินเทอร์เน็ต
โครงสร้างทางสังคม > การศาสนาและวัฒนธรรมท้องถิ่น

วัดในพุทธศาสนา อันเป็นศาสนสถานและฌาปนสถานสำหรับการประกอบศาสนพิธี 4 แห่ง
วัดไพรบึง (วัดจำปาสุรภี) พระพุทธเจดีย์ไพรบึง
วัดจังกระดาน
วัดสำโรงพลัน
วัดสวาย
สำนักสงฆ์ 1 แห่ง
ศาลเจ้าปู่ตาซึ่งเป็นศาลผีประจำชุมชนตั้งอยู่ตามชุมชนต่างๆ เช่น ศาลผีอารักษ์หนองปิด
เทศกาลและงานประเพณีท้องถิ่นที่สำคัญ
ประเพณีสักการะพระพุทธเจดีย์ไพรบึงและพระบรมสารีริกธาตุ ในช่วงเดือนกุมภาพันธ์ของทุกปี คาบเกี่ยวกับวันมาฆบูชา ณ วัดไพรบึง
ประเพณีสงกรานต์ ช่วงวันที่ 13-15 เมษายน ของทุกปี
ประเพณีบุญบ้องไฟ ในช่วงเดือน 6 ของทุกปี
ประเพณีเข้าพรรษา ใน แรม 1 ค่ำ เดือน 8 ของทุกปี
ประเพณีแซนโฎนตา หรือประเพณีการทำบุญวันสารทของกลุ่มชาติพันธุ์ชาวเขมร จัดในวัน ขึ้น 14 ค่ำ เดือน 10 ของทุกปี
ประเพณีลอยกระทง ในวัน ขึ้น 15 ค่ำ เดือน 12 ของทุกปี ณ สวนสาธารณะบึงนกเป็ดน้ำไพรบึง (หนองใหญ่) และสวนสาธารณะเฉลิมพระเกียรติ (หนองปิด)
โครงสร้างทางสังคม > การแพทย์ พยาบาลและสาธารณสุข

โรงพยาบาล 1 แห่ง คือโรงพยาบาลไพรบึง เก็บถาวร 2011-08-10 ที่ เวย์แบ็กแมชชีน (โรงพยาบาลชุมชน ขนาด 30 เตียง)
แพทย์ 4 คน
ทันตแพทย์ 2 คน
เภษัชกร 3 คน
พยาบาลวิชาชีพ
พยาบาลเทคนิค
เจ้าพนักงานสาธารณสุข
หอผู้ป่วย 3 หลัง
ตึกสงฆ์อาพาธ 1 หลัง
หอพักญาติผู้ป่วย 1 หลัง
ศูนย์บริการแพทย์แผนไทย
สำนักงานสาธารณสุขอำเภอไพรบึง เก็บถาวร 2011-09-23 ที่ เวย์แบ็กแมชชีน
คลินิกการแพทย์แผนปัจจุบัน 4 แห่ง
โครงสร้างทางสังคม > ความปลอดภัยในชีวิตและทรัพย์สิน

สถานีตำรวจภูธรไพรบึง
สถานีดับเพลิงและบรรเทาสาธารณภัยเทศบาลตำบลไพรบึง
รถยนต์ดับเพลิงขนาดความจุ 4,000 ลิตร 1 คัน
กระเช้าดับเพลิง
เครื่องดับเพลิงชนิดหาบหาม ติดตั้งตามสถานที่ชุมชน
รถบรรทุกน้ำขนาดความจุ 10,000 ลิตร 1 คัน
พนักงานขับรถดับเพลิง 2 คน
พนักงานดับเพลิง 3 คน
เจ้าพนักงานป้องกันและบรรเทาสาธารณภัย 2 คน
กองร้อย อส.จังหวัดศรีสะเกษ ที่ 10 (อำเภอไพรบึง) ย่านที่พักอาศัยในเขตชุมชนเทศบาลไพรบึง
โครงสร้างทางสังคม > การดูแลสิ่งแวดล้อมและสุขอนามัยชุมชน

รถเก็บขยะ
พนักงานขับรถเก็บขยะ
พนักงานประจำรถเก็บขยะ
ถังขยะสาธารณะในที่ชุมชน
พื้นที่ทิ้งและกำจัดขยะมูลฝอย
โครงสร้างทางสังคม > การกีฬาและสันทนาการ

สวนสาธารณะ 2 แห่ง
สวนสาธารณะเฉลิมพระเกียรติหนองปิด
สวนสาธารณะหนองใหญ่หรือบึงนกเป็ดน้ำไพรบึง
สนามกีฬาและสถานที่ออกกำลังกาย
สนามกีฬาเทศบาลตำบลไพรบึง (สนามฟุตบอล, สนามวอลเลย์บอล, สนามแบดมินตัน, สนามบาสเก็ตบอล, สนามเซปักตะกร้อ และลู่วิ่ง)
ศูนย์บริการฟิตเนสเทศบาลตำบลไพรบึง
ลานกีฬากลางแจ้งบริการอุปกรณ์บริหารร่างกายเทศบาลตำบลไพรบึง
สนามฟุตบอลหน้าที่ว่าการอำเภอไพรบึง
สนามกีฬาโรงเรียนอนุบาลไพรบึง (สนามฟุตบอล, สนามวอลเลย์บอล, สนามเซปักตะกร้อ)
สนามกีฬาโรงเรียนไพรบึงวิทยาคม (สนามฟุตบอล, สนามวอลเลย์บอล, สนามแบดมินตัน, สนามบาสเก็ตบอล, สนามเซปักตะกร้อ และลู่วิ่ง)
ลานกีฬาที่ทำการองค์การบริหารส่วนตำบลไพรบึง (สนามบาสเก็ตบอล, สนามวอลเลย์บอล, สนามเซปักตะกร้อ, สนามเปตอง)
นอกจากนี้ ประชากรในเขตเทศบาลยังนิยมวิ่งออกกำลังกายรอบสวนสาธารณะเฉลิมพระเกียรติ (หนองปิด) และสวนสาธารณะหนองใหญ่หรือบึงนกเป็ดน้ำไพรบึง
โครงสร้างทางเศรษฐกิจ > สภาพพื้นฐานหลักทางเศรษฐกิจ

สภาพทั่วไปทางเศรษฐกิจของอำเภอไพรบึง มีพื้นฐานหลักจากการเกษตรกรรม การพาณิชยกรรมด้านการค้าปลีก และการบริการประเภทต่างๆ โดยด้านการเกษตรกรรมนั้นเป็นผลมาจากสภาพภูมิประเทศมีความอุดมสมบูรณ์ จึงมีผลผลิตทางการเกษตรออกสู่ตลาดทั้งพืชและสัตว์ในรูปแบบต่างๆไม่ว่าจะเป็นผลิตผลที่ยังไม่ผ่านการแปรรูปและที่ผ่านการแปรรูปแล้ว ผลิตภัณฑ์ทางการเกษตรที่สำคัญได้แก่ ข้าว พืชสวนและพืชไร่ สัตว์เลี้ยง ขณะที่ธุรกิจค้าปลีกและบริการประเภทต่างๆ ผู้ประกอบการจำหน่ายอาหาร สินค้าอุปโภค บริโภค อุปกรณ์ก่อสร้าง และอุตสาหกรรม บริการต่างๆ ด้วยเหตุที่เขตเทศบาลตำบลไพรบึงเป็นที่ตั้งของศูนย์ราชการและธุรกิจดังกล่าวของอำเภอ จึงส่งผลให้เขตเทศบาลเป็นศูนย์กลางด้านเศรษฐกิจของอำเภอด้วยเช่นกัน
นอกเหนือจากตลาดสดเทศบาลตำบลไพรบึงและย่านศูนย์รวมกิจการค้าปลีกและการบริการแล้ว ในเขตเทศบาลยังเป็นที่ตั้งของสหกรณ์การเกษตรและตลาดกลางรับซื้อข้าวเปลือก ตลอดจนผลิตผลทางการเกษตรของอำเภอไพรบึงด้วย
โครงสร้างทางเศรษฐกิจ > หน่วยธุรกิจในเขตเทศบาล

สถานประกอบการประเภทพาณิชยกรรม
ตลาดสดเทศบาลตำบลไพรบึง 1 แห่ง
ศูนย์จำหน่ายผลิตภัณฑ์ชุมชน เทศบาลตำบลไพรบึง 1 แห่ง
สาขาของธุรกิจห้างสรรพสินค้าและซุปเปอร์มาร์เก็ต
สถานบริการทางการแพทย์ พยาบาลและผดุงครรภ์แผนปัจจุบัน 4 แห่ง
ร้านขายยาแผนปัจจุบันและผลิตภัณฑ์ทางเภษัชกรรม
ร้านตัดเย็บเสื้อผ้า
ร้านเสริมสวยและแต่งผม
ร้านบริการนวดและสปาบำบัด
ร้านจำหน่ายและซ่อมอุปกรณ์เครื่องเหล็กเครื่องยนต์
ร้านจำหน่ายและซ่อมอุปกรณ์โทรศัพท์มือถือ
ร้านจำหน่าย รับซ่อมอุปกรณ์คอมพิวเตอร์และบริการอินเทอร์เน็ต
ร้านจำหน่ายและรับซ่อมอุปกรณ์ไฟฟ้าและอิเล็กทรอนิกส์
ร้านจำหน่ายอุปกรณ์และวัสดุก่อสร้าง
ผู้ประกอบการรับเหมาก่อสร้าง
ร้านรับซื้อวัสดุและของเก่า
ร้านขายสินค้าปลีก-ส่ง
ร้านจำหน่ายอาหารและเครื่องดื่ม ตาม พ.ร.บ.สาธารณสุข
ตลาดรับซื้อข้าวเปลือก 3 แห่ง
สถานีบริการน้ำมันเชื้อเพลิง 3 แห่ง และจุดบริการน้ำมันเชื้อเพลิงขนาดเล็ก 5 แห่ง
ร้านจำหน่ายยานพาหนะและชิ้นส่วนอะหลั่ยยานพาหนะ
ร้านจำหน่ายเฟอร์นิเจอร์และอุปกรณ์ตกแต่งบ้าน
ร้านจำหน่ายพืชพรรณ ปุ๋ย เมล็ดพันธุ์ ผลิตภัณฑ์เคมี และเครื่องมือทางการเกษตร
สถานประกอบการประเภทอุตสาหกรรม
โรงซ่อมสร้างเครื่องยนต์
โรงสีข้าว
สถานประกอบการประเภทบริการธุรกรรมทางการเงิน
ธนาคารพาณิชย์ของรัฐบาล 1 แห่ง (ธนาคารเพื่อการเกษตรและสหกรณ์การเกษตร สาขาไพรบึง)
ธนาคารพาณิชย์ของเอกชน ที่กำลังสำรวจตลาด คือ ธนาคารกสิกรไทย
เครื่องบริการธุรกรรมทางการเงินอัตโนมัติของธนาคารพาณิชย์ (ตู้ ATM) 3 เครื่อง
สถานที่น่าสนใจ

วัดไพรบึง (วัดจำปาสุรภี) เป็นวัดประจำอำเภอ ภายในวัดมี พระพุทธเจดีย์ไพรบึง หรือ  พระธาตุไพรบึงซึ่งเป็นพระธาตุเจดีย์ขนาดใหญ่ สร้างตามแบบศิลปะอินเดียแบบเจดีย์พุทธคยา สูงประมาณ 60 เมตร ยอดฉัตรด้านบนสุดเป็นที่ประดิษฐานพระบรมสารีริกธาตุ ถือเป็นปูชนียสถานที่สำคัญและได้รับการเคารพสักการะของพุทธศาสนิกชนชาวจังหวัดศรีสะเกษและชาวไทยอีกแห่งหนึ่ง ในเดือนกุมภาพันธ์ของแต่ละปีในช่วงคาบเกี่ยวกับวันมาฆบูชา ทางวัดกำหนดให้มีงานประเพณีสักการะพระธาตุและพระบรมสารีริกธาตุ
บึงนกเป็ดน้ำไพรบึง (หนองใหญ่) เป็นบึงธรรมชาติขนาดใหญ่ มีฝูงนกเป็ดน้ำซึ่งเป็นสัตว์อนุรักษ์อาศัยอยู่หนาแน่นโดยเฉพาะในฤดูหนาว จึงเป็นแหล่งดูนกเป็ดน้ำที่สำคัญของจังหวัดศรีสะเกษ